Koljander, koljander, so deur die Bosch
HomeSample Page	by Izak de Vries
December 13, 2016 in Uncategorized Ek het die ander dag berig oor die voorreg om Annatjie Melck, Opperman se muse vir die gedigsiklus “Grondstowwe by die Siklus van Seisoene”, se boek by die drukker te gaan inwag. (Lees hier.)
Dié boek word tans verskeep en julle kan maar gaan vra daarna; as jou boekwinkel dit nie nie het nie, vra asseblief dat hulle dit bestel:
Voorgestelde prys R300.00 (winkels kan hulle pryse maak)
Hoekom is ek opgewonde oor die boek? Dit is ’n stukkie literatuurgeskiedenis, waar Annatjie vertel van hulle vriendskap met die Oppermans. (Lees die volledige gedig, met die opdrag “eintlik vir Annatjie Melck” hier.)
Dit is egter maar ’n klein deel van Annatjie se storie.
Annatjie Melck is ook die vrou wat Oom Samie se Winkel beroemd gemaak het op Stellenbosch en sy is die matriarg van die Muratie-wynlandgoed.
Maar Opperman het juis oor kos geskryf: “kerriekos eet, varkrib en bruin wildbraad, souskluitjies met kaneel en gesproete pannekoek.”
En dit is wat hierdie boek so interessant maak. Ek kon nou al blaai. Van die resepte is baie eenvoudig, maar die kulltuurgeskiedenis slaan deur. Kyk hoe lyk haar resep vir vetkoek; die vetkoekfoto is hier bo.
(Klik op die resep om dit groter te maak)
Vir Annatjie gaan kosmaak nie oor pretensie nie, maar wel oor liefde en beskerming. Sy sê voor in die boek dat sy nie ’n “fynvingerkok” is nie. Haar resepte is aards, maar deksels lekker.
Die ATKV beywer sigself deesdae vir die bewaring van dit wat kultuurskatte is, daarom is hierdie boek so belangrik.
Dit is erfeniskos. Kyk hoe mooi word versnipperdeperskekonfyt beskryf en verduidelik.
Daar is ook skreeusnaakse stories oor haar jong jare in. Hier is een.
(Klik op die storie om dit groter te maak.)
Annatjie Melck is een van die stigterslede van die Fynproewersgilde: As jy wil deel in die poësie van lekker eet, is hierdie boek vir jou.
Hierdie boek is die perfekte geskenk vir iemand wat reeds alles het.
Daar is ook ’n resep vir skaapkop maak in die boek. Ek plaas net die foto. Grinnik!
So lyk die voorblad.
← Pasgedruk: Opperman se muse
Boeke maak jou wêreld oop: #16DaeVanAktivisme → Leave a reply Cancel reply	Your email address will not be published. Required fields are marked *Name * Email * Website